tomron87/hebrew-wikipedia-sentences-corpus huggingface dataset:
הג'וקר משתלט על גופו של באטמן, מנטרל את הדחליל אך באטמן חוזר לשפיות רגע לפני שהוא הורג את הדחליל במו ידיו.
הדחליל מצליח לברוח ומספר לבאטמן שברברה נמצאת באותו הפנטהאוס שבו הוא החזיק את פויזן אייבי קודם לכן.
באטמן מגיע לפנטהאוס ורואה את ברברה מחוסרת הכרה כשלצידה אקדח בחדר אטום שאליו זורם גז הפחד.
ברברה נושמת את הגז ומרוב פחד מתאבדת בירייה.
אלפרד מסביר לבאטמן במכשיר הקשר כי הוא גילה ששבר הענן הוא בעצם מכשיר פיזור שאמור לפזר את הגז בשמי גות'אם.
באטמן השבור נזכר שפויזן אייבי חסינה לגז הפחד של הדחליל, חוזר ל-GCPD ומביא אותה לגנים הבוטאניים של גות'אם במטרה שזו תפיק נוגדן לגז במידה והוא ישתחרר מעל העיר.
פויזן אייבי מצליחה בעזרת באטמן לשחרר את שורשיו של עץ עתיק ומצמיחה פרחי ענק מעל העיר, אלו אמורים לבלוע את הגז במידה וירחף באוויר.
באטמן מגיע לאולפן הסרטים במטרה לבדוק האם רובין התקדם עם הנוגדן למחלת הג'וקר.
באטמן, המבין שרובין מנהל מערכת יחסים רומנטית עם ברברה מחליט לא לספר לו על מותה על מנת שזה יתרכז בחיפוש התרופה.
באטמן מגיע לאולפן הסרטים ומגלה שהארלי קווין השתלטה עליו ושחררה את שלושה מתוך ארבעת הנגועים לחופשי ברחבי האולפן, מלבד את הרביעי ששמו הנרי, אשר נראה חסין להשפעת המחלה ולכן נשאר מאחור וסייע לבאטמן ורובין להשיב את הנגועים חזרה.
באטמן ורובין חוזרים למעבדה ומגלים את שלושת הנגועים מתים.
מתגלה שהנרי הוא זה שעזר להארלי לפרוץ לאולפן הסרטים והרג את כל הג'וקרים האחרים במטרה שרק אחד מהם, הנעלה ביותר יוכל לרשת את הג'וקר.
הג'וקר משתלט על גופו של באטמן בשנית והנרי מבין שבאטמן יהיה ג'וקר טוב ממנו, ומתאבד בירייה.
רובין מבין שבאטמן הוא החולה החמישי ומנסה לנעול אותו באחד התאים על מנת שלא יפגע באף אחד.
בהזיה שמתרחשת באותו רגע באטמן נועל את עצמו בתא ורובין יוצא על מנת לעצור את הדחליל.
הג'וקר מספר לבאטמן על הזמן שבו הוא לכד ועינה את ג'ייסון טוד (הרובין השני שנהרג על ידי הג'וקר באירועי "באטמן: מוות במשפחה") באחד החדרים הנסתרים בארקהם אסיילום ולבסוף רצח אותו ביריית אקדח.
באטמן מתעשת ומבין שהכל היה רק אשליה ושהוא עדיין לא ננעל בתא.
באטמן נועל את רובין בתא במקומו במטרה להגן עליו, ומספר לו על מותה של ברברה.
הדחליל מפעיל את שבר הענן והמכשיר משחרר את גז הפחד מעל שמי גות'אם.
באטמן ופויזן אייבי משתפים פעולה, מצליחים להרוס את המכשיר ולנקות את הגז, אך פויזן אייבי לא עומדת בזרם הגז בגופה ומתה בזרועותיו של באטמן.
לאחר מכן באטמן מגלה שארקהם נייט מחזיק במפקח גורדון בתור בן ערובה ויוצא למרדף אחריו.
בסופו של דבר מתגלה שארקהם נייט הוא בעצם ג'ייסון טוד שלא מת בידיו של הג'וקר, ונטר טינה לבאטמן על שנטש אותו כי חשב שהוא מת.
הוא חושף את זהותו של באטמן מול גורדון, והשניים נלחמים בזמן שבאטמן מנסה לשכנע אותו להפסיק.
באטמן מנטרל את ג'ייסון שמצליח לברוח ומשחרר את גורדון.
השניים עולים לגג הבניין להתעמת מול הדחליל וגורדון (שכעת יודע את זהותו של באטמן) מתנצל בפני באטמן על כעסו ומתוודה שהוא מעולם לא שכח את הפגישה הראשונה שלו עם ברוס ווין הצעיר לאחר שהוריו נרצחו.
באטמן וגורדון מגיעים לגג שם מתברר שברברה עודנה חיה ומסתבר כי התאבדותה הייתה רק אשליה של באטמן בגלל גז הפחד.
גורדון יורה בבאטמן בתמורה לחיי בתו, אך הוא כיוון במכוון אל האזור החסין בחליפה שלו.
הדחליל בכל זאת זורק את ברברה מהגג ובאטמן מציל אותה ולוקח אותה חזרה לתחנת המשטרה של גות'אם.
באטמן חוזר לאולפן הסרטים ומגלה שהדחליל חטף את רובין מהתא ומחזיק בו ובגורדון בתור בני ערובה בארקהם אסיילום.
הדחליל מציב לבאטמן אולטימטום: להסיר את מסכתו או שהם ימותו.
באטמן מסכים ובהגיעו לשם, הדחליל חושף את זהותו של באטמן כברוס ווין מול מצלמות הטלוויזיה ומזריק לו גז פחד בכמות עצומה.
במוחו של באטמן, באטמן והג'וקר מתעמתים בקרב סופי על גופו של באטמן.
באטמן מבין שפחדו הגדול של הג'וקר הוא להישכח ולבסוף מצליח לכלוא אותו בתת-המודע שלו ומקבל שליטה מלאה על גופו.
הדחליל רואה שבאטמן מצליח להתנגד ומזריק לו עוד מנה מגז הפחד, אבל מיד מגלה שבאטמן כבר לא מפחד מכלום.
ג'ייסון טוד חוזר, הפעם בתור הברדס האדום ומחלץ את באטמן.
באטמן מזריק לדחליל טעימה מגז הפחד שלו עצמו, מה שחושף שפחדו הגדול של הדחליל הוא באטמן.
בסופו של דבר, באטמן מבין שתפקידו הסתיים כיוון שזהותו הסודית (גורם ההפחדה שלו) נחשפה לעולם, אך גות'אם זקוקה לבאטמן לעוד לילה אחד אחרון ולאחר שהשחקן סיים את משימות "המבוקשים ביותר" (המשימות הצדדיות במשחק) באטמן יכול להפעיל את פרוטוקול "נפילתו של אביר" גורדון שולח את כוחות המשטרה להתמודד עם הפושעים הנותרים.
באטמן חוזר לאחוזת ויין, מסתגר בתוכה עם אלפרד ומפוצץ אותה.
ואם השחקן מגיע ל-100% במשימות הצדדיות נפתח הסוף המורחב שבו בסוף המשחק באטמן מת לכאורה, רובין ואורקל התחתנו וגורדון הפך לראש העיר של גות'אם.
בקטע האחרון נראית משפחה שיוצאת מבניין האופרה ונתקלת בשודדים ברחוב (אזכור לסיפור מקורו של באטמן), אך דמות אפלה עם גלימה שמזכירה את באטמן מגיחה מאחד הגגות אל עבר השודדים.
בשונה מהמשחקים הקודמים, טכנולוגיית הדור הבא והעיר הפתוחה והמפורטת ביותר בסדרה מאפשרים את הכנסת הבאטמוביל.
אשר לטענת דברי המפתחים, הכוונה היא יצירת כלי הרכב הכי טוב שהיה אי פעם במשחק וידאו.
כמות הפריטים אשר מרכיבים את המכונית במשחק משתווה לכמות הפריטים הכללית של המשחק הראשון בסדרה, דבר שהתאפשר רק בעזרת הדור הבא.
שחקנים לא יצטרכו לזכור איפה הם החנו את המכונית, המכונית מגיעה ישירות אל השחקן במהירות עצומה בלחיצת כפתור.
המכונית יכולה להסתובב בעצירה מלאה כדי לכוון לכיוון שהשחקן רוצה, היא יכולה לשחוק, לנתר ולהגביר למהירות עצומה.
שריון חסין קליעים מאפשר למכונית לרסק עצים ומכשולים.
האוכלוסייה לא ממלאת את הכביש מאחר שהיא לא נמצאת בעיר, אבל ישנן מכוניות נטושות ברחבי העיר, הן מתעופפות ברגע שהשחקן בא איתן במגע, הכל סובב סביב המטרה ששום דבר לא יכול לעצור את המכונית.
אויבים מנסים את הטוב ביותר לנתר הצידה כאשר המכונית חולפת לידם.
למכונית יש מצב נקרא מצב לחימה (תרגום חופשי מ-battle mode).
במצב זה השחקן מתפעל מגוון כלי נשק שבעזרתם הוא יכול לפלס את דרכו ברחבי גות'האם סיטי.
מעבר בין דמויות: לבאטמן יש מגוון עוזרים ושותפים שעוזרים לו במהלך המשחק, וביניהם נמצאים נייטווינג, רובין וקאטוומן.
בזמן קרב או התגנבות השחקן יכול להחליף את השליטה בין הדמויות ולהפעיל מהלכים חדשים.
סטאן-קיק (בעיטת הימום): בכל המשחקים הייתה אפשרות לבלבל את האויבים בעזרת העפת הגלימה עליהם ואז להרביץ להם בקלות יתרה (זו הייתה האפשרות היחידה בשביל סוג ספציפי של אויבים) בעזרת המהלך החדש הזה אפשר מיד לאחר הבלבול, לתת בעיטה לאויב.
Fear Takedown: במשחק באטמן מקבל חליפה המאפשרת לו לבצע את המהלך, ולתקוף חבורה של פושעים במהירות שיא בזמן שהם מבוהלים.
אפשר להפיל שלושה אויבים בכל מהלך אבל אפשר לשדרג את המהלך לחמישה.
בעקבות איומו של הדחליל, העיר גות'אם התרוקנה מתושביה ונבלי על שונים החלו להשתלט עליה.
במשחק ישנה אפשרות לעבור בין המשימה הראשית (עצירת הדחליל וארקהם נייט) למשימות צדדיות (לכידת אויבים נוספים של באטמן שהשתלטו על חלקים נרחבים מהעיר) שמוסיפות לסיפור ודרושות על מנת לסיים את המשחק על 100% ולהפעיל את הפרוטוקול "נפילתו של אביר".
גות'אם בלהבות + בעת מילוי התפקיד: אנשי צוות תחנת כיבוי האש בגות'אם נעדרים ושלוש תחנות כיבוי האש בגות'אם עולות באש.
על באטמן למצוא את הכבאים הנעדרים ולעזור לכבות את השריפות בתחנות.
לבסוף מתגלה שמפקד התחנה כרת ברית עם הנבל "פיירפליי" על מנת שזה יצית שריפות במבנים נטושים בעיר כדי שלכבאים תהיה עבודה וכך הם לא יפוטרו בגלל קיצוצים.
פיירפליי בגד במפקד התחנה, לכד אותו ואת הצוות כבני ערובה במקומות שונים בעיר והבעיר את תחנות כיבוי האש.
הפשע המושלם: באטמן מגלה שש גופות קשורות למבנים שונים ברחבי העיר.
הוא חוקר כל גופה ומנסה למצוא גורם משותף לששת הקורבנות.
לבסוף מתברר שנבל בשם פרופסור פיג חוטף אנשים בעיר ומבצע עליהם ניתוחים פלסטיים במטרה "להפוך אותם למושלמים יותר".
הנקמה של איש החידות: איש החידות כלא את קאטוומן (סלינה קייל) בבית היתומים בגות'אם וחיבר לצווארה קולר מתפוצץ.
על באטמן וקאטוומן למלא אחר אתגריו של איש החידות במטרה לאסוף מפתחות לקולר ולשחרר את אשת החתול לחופשי.
לבסוף כדי להילחם מול האיש החידות בעצמו על באטמן למצוא את כל הגביעים ולפתור את כל החידות של איש החידות ברחבי גות'אם.
ארץ הפלאות: משימה צדדית שמגיעה יחד עם חבילת הרחבה בתשלום למשחק (DLC).
על באטמן להציל שלושה שוטרים מידי הנבל הכובען המטורף ולאסרו.
גות'אם במצור: על באטמן ללכת ולנטרל מגדלים צבאיים המופעלים על ידי צבאו של ארקהם נייט.
משוריין ומסוכן: לנטרל את רכביו של ארקהם נייט ברחבי גות'אם בעזרת הבאטמוביל.
המבצע לפירוק: לנטרל בעזרת הבאטמוביל פצצות שצבאו של ארקהם נייט הניחו בכבישי גות'אם.
בעל הדרכים: על באטמן להרוס את בסיסי צבאו של ארקהם נייט שממקומים על כבישי גות'אם.
הערה לאחר השלמת העלילה הראשית, ארקהם נייט (ג'ייסון טוד) נעלם ואת מקומו בתור מפקד הצבא ממלא דת'סטרוק.
על מנת להגיע ל-100% על השחקן לסיים את משימות "ג'ותאם במצור", "משוריין ומסוכן", "בעל הדרכים" ו"המבצע לפירוק" ולנצח את דט'סטרוק בקרב.
הייצור הלילי: לעצור את אדם-עטלף (קירק לנגסטרום) ולהחזירו לצורתו האנושית.
מלחמת הצללים: משימה צדדית שמגיעה יחד עם חבילת הרחבה בתשלום למשחק.
חברי ליגת המתנקשים התפרקו לשתי סיעות: האחת רוצה שרא'ס אל-גול יחזור למלוך על הליגה ואילו הסיעה השינה (בהנהגתו של בתו של ראז', ניסה) מעוניינת לתת לאביה למות ולעזוב את גות'אם.
על השחקן לבחור האם להזריק לראס מנה נוספת מבורות לזרוס או להשאירו ב-GCPD למות.
מבריח הנשק: על באטמן ונייטווינג למצוא את מחסני הנשק של הפינגווין ברחבי העיר ולהשמידם.
יורש הברדס: במשחק ארקהם סיטי עזראל חזה שבאטמן ימות ושגות'אם תעלה בלהבות ומציע לבאטמן לקחת את מקומו בתור יורש.
באטמן מעביר את עזראל מבחנים שונים ומגלה שעזראל שייך לכת המצווה עליו בעזרת מסרים תת-הכרתיים להרוג את באטמן ולקחת את מקומו בתור מגנה של גות'אם.
על השחקן להחליט האם להרוג את באטמן או לא.
במידה ועזראל ינסה להרוג את באטמן הוא ייכשל ויישלח לכלא יחד עם יתר הפושעים.
במידה ועזראל לא יהרוג את באטמן הוא יצהיר שהוא "כלי של אלוהים ולא של בני אדם", הוא ובאטמן ייפרדו כידידים ועזראל יחזור לכת כדי לחפש תשובות.
מתחת לפני השטח: משימה צדדית שמגיעה יחד עם חבילת הרחבה בתשלום למשחק.
באטמן ונייטווינג חוקרים התרסקות של ספינת אוויר ששימשה בתור כלא אווירי והחזיקה בתוכה את קילר קרוק בתור אסיר.
על השחקן לעצור את קילר קרוק, לחלץ את הסוהרים והאסירים ולהבין מה גרם לקרוק להשתולל.
דו - פרצוף שודד: על באטמן לעצור את דו - פרצוף וכנופייתו מלשדוד את הבנקים בגות'אם.
בחזרה מין הכפור: משימה צדדית שמגיעה יחד עם חבילת הרחבה בתשלום למשחק.
על באטמן לעזור לויקטור קרח לחלץ את אשתו נורה מיד צבאו של ארקהם נייט.
בסוף המשימה נורה מופשרת אחרי שנים בהקפאה ומפצירה בוויקטור שלא ינסה לרפאם ולתת להם ימים אחרונים להתנהג כזוג נורמטיבי לפני מותם.
חבר בצרה: לושיוס פוקס נעלם ועל באטמן לחקור את עקבותיו של חברו.
מסתבר שהאש (Hush) התחפש לברוס ווין לאחר האירועים בארקהם סיטי, פרץ למשרדו כדי לגלות פרטים על ברוס ווין וחטף את לושיוס בתור בן ערובה.
האש מפציר בבאטמן להביא לו את ברוס ווין ובאטמן חושף בפניו את זהותו.
בשנייה של בלבול באטמן מנטרל את האש ומציל את לושיוס.
כשה לטבח: הכתב ג'ק ריידר נחטף על ידי הכת של דיקון בלאקפייר למרגלות הפסל "גברת גות'אם".
על באטמן לעצרו לפני שדיקון והכת אותה הוא מנהל יקריבו את ג'ק כקורבן.
בנוסף לעלילה הראשית, המשחק מכיל מספר מצבי משחק שונים שאורכם הוא בין חצי שעה לשעה.
על מנת לשחק בפרקים אלו, השחקן צריך לרכוש חבילת הרחבה למשחק.
בכל מצב משחק, השחקן שולט על דמות אחרת ונאלץ להתגבר על אויבים שונים ולפתור חידות.
עלילות "סיפורי ארקהם" לוקחות חלק לפני ואחרי העלילה הראשית:
הארלי קווין: חלק זה מתרחש לפני העלילה הראשית.
השחקן שולט בדמותה של הארלי קווין ועליו להבריח את פוייזן אייבי מהכלא בבלודהייבן, תוך שהיא מתחמקת (או תוקפת) שוטרים ולבסוף נלחמת בנייטווינג.
הברדס האדום: חלק זה מתרחש לאחר העלילה הראשית.
לאחר שארקהם נייט חוזר למוטב, הוא מאמץ את זהות הברדס האדום ויוצא להתנקש במסיכה השחורה.
עניין של משפחה: חלק זה מתרחש לפני העלילה הראשית.
באטגירל ורובין חודרים לפארק שעשועים נטוש במטרה לחלץ את ג'יימס מגורדון מידיהם של הג'וקר והארלי קווין.
נקמתה של אשת החתול: חלק זה מתרחש לאחר העלילה הראשית.
השחקן שולט באשת החתול, שרוצה לנקום באיש החידות על שכלא אותה במהלך עלילת "ארקהם נייט".
נעילת משטרת גות'אם: חלק זה מתרחש לאחר העלילה הראשית.
הפינגווין, שנכלא על ידי באטמן באירועי המשחק, מנסה לברוח מכלאו ועל נייטווינג לעצור אותו.
היפוכו של המטבע: חלק זה מתרחש לאחר העלילה הראשית.
בחלק זה רובין צריך לעצור את אימפריית הפשע של דו- פרצוף לאחר שהאחרון ברח מהכלא.
קווין קונרוי - ברוס ווין/באטמן, תומאס אליוט/האש
ג'ון נובל - ג'ונתן קריין/הדחליל
טרוי בייקר - ג'ייסון טוד/הברדס האדום/ארקהם נייט, הארווי דנט/דו-פרצוף
ג'ונתן בנקס - ג'יימס גורדון
אשלי גרין - ברברה גורדון/אורקל/באטגירל
מת'יו מרסר - טים דרייק/רובין
סקוט פורטר - דיק גרייסון/נייטווינג
גריי דילייל - סלינה קייל/קאטוומן, ויקי וייל
מרטין ג'רוויס - אלפרד פניוורת'
טרה סטרונג - הארלין קווינזל/הארלי קווין
נולן נורת' - אוסוולד קבלפוט/הפינגווין
וולי ווינגרט - אדווארד ניגמה/איש החידות
טסיה ולנזה - פמלה אייזלי/פויזן אייבי
לורן לסטר - קירק לנגסטרום/אדם-עטלף
ג'יימס הורן - ג'ק ריידר
שפארד האב - אהרון קאש
במשימה הצדדית של האש "גנב הזהות" במשחק באטמן: ארקהם סיטי, האש בורח מארקהם סיטי עם עורות אנושיים שהוא גנב.
במשחק הנוכחי, באטמן נקרא למגדל ווין כאשר הוא מגלה כי האש (שחיבר את העורות למסיכה ועכשיו מתחזה לברוס ווין) פרץ למגדל וגונב סודות מברוס ווין.
באטמן מגיע למקום וחושף את זהותו בפני האש.
בזמן שהאש מעכל את הגילוי, באטמן תוקף ומעלף אותו.
במשימה הצדדית של עזראל "הצופה בכנפיים" במשחק הקודם באטמן: ארקהם סיטי, באטמן מדבר עם עזראל שאומר לו כי: "אתה הוא זה שיסגור את השערים של הגיהנום (ארקהם סיטי) ויקרו אירועים שאתה לא יכול להשתלט עליהם ובגללם גות'האם תישרף, ואתה תישרף איתה" ומכאן אפשר להסביר את הסמל של המשחק שעולה באש.
חלק מהשחקנים שיערו שהג'וקר ביים את מותו (בפעם השנייה במשחק), אך זה התברר לבסוף כלא נכון אך הג'וקר באמת מת.
במשחק הנוכחי הג'וקר מת אך עקב חשיפה גדולה לגז הפחד של הדחליל הג'וקר "השתחרר" מתת-המודע של באטמן ואנו רואים אותו במהלך כל המשחק.
בתחילת המשחק ברמה הקשה כששורפים את הג'וקר הוא מתחיל לצרוח ולצחוק, מה שמעיד שהוא לא מת בארקהם סיטי וגורדון שרף אותו בזמן שהוא עוד חי.
איש החידות חטף את קאטוומן כנקמה עבור כליאתו בארקהם סיטי בידי באטמן.
בסוף המשחק "באטמן: ארקהם אסיילום" ניתן לראות את ידו של הדחליל עולה מן המים ואוחזת בקופסת עץ המכילה את סם "הטיטאן".
ניתן לשער שבעזרת הסם הוא סינתז את גז הפחד במשחק הנוכחי.
מתברר שג'ייסון טוד היה נעול באחד החדרים בארקהם אסיילום ועונה על ידי הג'וקר בזמן המשחק הראשון, אך במשחק עצמו לא ניתן להגיע אל חדר זה.
במשחק זה נורה פריז מופשרת לאחר עשרות שנים של הקפאה קריוגנית בעקבות מחלתה (בתקופה זו ויקטור ניסה למצוא תרופה למחלתה ובעקבות תאונה הפך למיסטר פריז).
לאחר אירוע ה-DLC, השניים מחליטים להפליג אל עבר הלא נודע תוך ידיעה שנשארו להם ימים ספורים לחיות.
ניתן לשער שאחרי אירועי המשחק השניים מתו.
אחת מחבילות ההרחבה במשחק נותנת לשחקן אפשרות לשחק בתור באטגירל בתקופה שלפני שברברה שותקה ולהציל ביחד עם רובין את אביה מהג'וקר והארלי קווין.
זהו משחק "ארקהם" היחידי בו ניתן לשחק בתור ברברה גורדון.
לכבוד צאת הסרט "באטמן" של מאט ריבס, המשחק קיבל עדכון חינמי ובו השחקנים יכולים ללבוש את תחפושתו של באטמן (רוברט פטינסון) מאותו הסרט.
באטמן: הבדיחה ההורגת הוא סרט גיבורי על מונפש משנת 2016 המבוסס על הרומן הגרפי "באטמן: הבדיחה ההורגת" מאת אלן מור, אשר הופץ בידי DC קומיקס.
הסרט בוים על ידי סאם ליו וברוס טים ותסריטו נכתב בידי בריאן אזראלו עם ברוס טים, אלן ברנט וסאם רגיסטר כמפיקים.
דיבבו אותו קווין קונרוי בתפקיד באטמן ומארק המיל בתפקיד הג'וקר, בנוסף לדיבובם של טרה סטרונג וריי וייס.
הסרט הוקרן לראשונה ב-22 ביולי 2016 במהלך כנס קומיק-קון בסן דייגו, והופץ באופן רחב באמצעות DVD ו-Blu-ray ב-2 באוגוסט 2016. הוא הופץ באופן מוגבל בבתי קולנוע באוסטרליה וניו זילנד ב-24 ביולי, ובארצות הברית ובריטניה ב-25 ביולי.
הביקורות לסרט שליליות הן מצד הקהל (50% ב-Rotten Tomatoes) והן מצד מבקרי הקולנוע (36% וציון 5.7).
במהלך סיור שגרתי בעיר גות'אם, באטגירל (ברברה גורדון) מנסה למנוע שוד, אך נכשלת.
למרות זאת, היא מצליחה ללכוד את אחד השודדים בעזרתו של באטמן.
פריז פראנז, מנהיג השודדים ואחיינו של ראש משפחת פשע חזקה בעיר, מפתח אובססיה מסוכנת לבאטגירל ומתחיל להתגרות בה באמצעות הודעות.
לאחר שפרנז מתמרן את באטגירל כדי שהאחרונה תמצא את גופת דודו המאפיונר, באטמן מודאג בקשר לביטחונה של ברברה ומוריד אותה מהחקירה.
באטמן מזהיר את ברברה שמתוך זעם היא עלולה להרוג, מה שיוביל אותה לרצוח כל פושע שהיא תעצור בתפקידה.
ברברה הזועמת תוקפת את באטמן פיזית ומילולית ולבסוף השניים שוכבים.
מספר לילות לאחר מכן, באטגירל מנסה להתנצל בפני באטמן, אך באטמן נופל למלכודת של פראנז ואנשיו וברברה נחלצת לעזרתו.
כשבאטגירל מצליחה להכניע את פראנז, האחרון מוביל אותה להתקף זעם והיא בתגובה מכה אותו ללא רחמים.
בדיוק לפני שהיא הורגת אותו, באטמן עוצר את ברברה ופראנז ואנשיו נשלחים לבית הסוהר.
לאחר התקרית, ברברה מבינה כמה קל "להגיע לתהום" ומחזירה את חליפת הבאטגירל ואת הציוד שלה לבאטמן.
בהמשך, באטמן חוקר זירת רצח ביחד עם הבלש הארווי בולוק ומתברר שהג'וקר, שבאותו הזמן יושב במאסר בארקהם אסיילום אחראי לפשע.
באטמן מגיע לארקהם כדי להתעמת עם הג'וקר, אך מגלה שהאחרון ברח ושילם לפושע כדי שיתחזה אליו ויתפוס את מקומו במוסד.
הג'וקר תוקף את ג'יימס גורדון ואת ברברה בביתה של האחרונה, לבסוף יורה בגבה, מפשיט אותה מבגדיה ומתחיל לצלם אותה.
הג'וקר, שהשתלט על פארק שעשועים נטוש בעיר, מסתייע בפושעים ממופע השוליים כדי ללכוד את ג'יימס גורדון.
ברברה מתעוררת בבית החולים, מגלה שהיא שותקה בגלל פציעתה ומספרת לבאטמן שאביה נחטף.
בינתיים בפארק, הג'וקר וחבורתו מפשיטים את גורדון מבגדיו, כובלים אותו לרכבת שדים ומכריחים אותו לצפות בתמונות של ברברה העירומה והפצועה.
במקביל לסיפור בהווה, הסרט גולש לעבר ומציג את סיפור מקורו האפשרי של הג'וקר: הג'וקר הוא מהנדס נשוי חסר שם שהתפטר מעבודתו כדי להפוך לקומיקאי מפורסם.
למרות זאת, הקהל לא צוחק מבדיחותיו והאיש מתקשה לפרנס את אשתו ההרה.
צמד שודדים פוגשים באיש בפאב ומציעים לו להוביל אותם למקום עבודתו הקודם במטרה לבצע שוד, וכך האיש יוכל לכלכל את אשתו בעזרת הכסף שנגנב.
על מנת שלא יזהו את אותו האיש, צמד השודדים מלבישים אותו בתחפושת של הברדס האדום (בלי לדעת שהם עושים זאת במטרה להסיט את תשומת לב השוטרים אליו על מנת שהם יוכלו לברוח).
במהלך הפגישה שלפני השוד, שוטר מגיע למקום ומספר לאיש שאשתו נהרגה בביתם בעקבות קצר חשמלי.
האיש מנסה לסגת מהתכנית, אך השודדים מאיצים בו להמשיך.
במהלך השוד, מתחולל קרב יריות מול מאבטחי המקום.
שני השודדים מתים והאיש נאלץ לעמוד מול באטמן, שחקר את האירוע.
בעודו מנסה לברוח, האיש מסתבך עם הגלימה שמחוברת לתחפושתו ונופל למכל כימיקלים, לאחר מכן נופל לביוב ונסחף הרחק משם.
האיש מסיר מעצמו את קסדת הברדס האדום ומבחין בהשתקפות שלו בשלולית: עורו נצבע בלבן, שפתיו באדום ושיערו בירוק.
לאחר מכן, האיש יוצא מדעתו ופורץ בצחוק רועם.
בחזרה להווה, באטמן מגיע ללונה פארק ונלחם נגד כנופייתו של הג'וקר.
לאחר מכן, הוא מוצא את ג'יימס גורדון כשהוא עירום ומזועזע ממה שחווה.
למרות הזעזוע, גורדון מפציר בבאטמן ללכוד את הג'וקר "לפי הספר" כדי להראות לו "שהדרך שלהם עובדת".
באטמן עוזב את גורדון ושם פעמיו לבית המראות בפארק, מתגבר על שאר הכנופיה ומתעמת עם הג'וקר.
במהלך הקרב בין השניים, הג'וקר מנסה להאט את באטמן ומתגאה בפניו כיצד הוא הטריף את דעתו של גורדון.
למרות זאת, באטמן מסביר לג'וקר שגורדון נשאר נאמן לקוד האתי שלו ומציע אפשרות לפיה הג'וקר לבדו בטירופו.
לאחר שבאטמן לכד את הג'וקר, הוא מציע לעזור לו להשתקם ולסיים את מלחמתם ארוכת השנים.
הג'וקר, ברגע נדיר של אנושיות מסביר לבאטמן שכבר מאוחר מידי לכך.
למרות זאת, כמחווה, הג'וקר מספר לבאטמן בדיחה לפיה שני משוגעים מנסים להימלט מבית חולים פסיכיאטרי.
חזותו הרצינית של באטמן נשברת והשניים פורצים בצחוק רועם יחדיו, לאחר מכן הסרט מסתיים.
בסצנה שאחרי הכתוביות, ברברה גורדון, כעת משותקת ומרותקת לכיסא גלגלים, חוזרת לביתה ומדברת עם אביה.
לאחר השיחה, ברברה פותחת דלת סתרים שמובילה לחדר סודי בביתה.
ברברה עוצרת את כיסא הגלגלים שלה מול מחשב, עליו מופיע הלוגו של אורקל.
קווין קונרוי - ברוס ויין/באטמן
טרה סטרונג - ברברה גורדון/באטגירל
ריי וייס - המפקח ג'יימס גורדון
רובין אטקין דאונס - הארווי בולוק
בריאן ג'ורג' - אלפרד פניוורת'
פרד טטשיור - בעלים של קרקס נודד
בשנת 2013, ברוס טים הביע את רצונו בפרויקט ואמר כי זוהי "רק אפשרות".
בקומיק-קון 2015, במהלך פאנל אשר הוקדש לקידום הסרט "ליגת הצדק: אלים ומפלצות", טים הכריז כי סרט אנימציה המבוסס על "הבדיחה ההורגת" עתיד לעלות לאקרנים במהלך שנת 2016, וכי סאם ליו יביים את הסרט בעוד טים יפיק אותו.
ב-14 במרץ 2016, נודע באופן רשמי כי קווין קונרוי ומארק האמיל ישובו לדבב את דמויותיהם של באטמן והג'וקר, ואליהם יצטרפו טרה סטרונג המדבבת את באטגירל וריי וייס המדבב את ג'יימס גורדון.
שאר מדבבי הסרט נחשפו בעמוד ההפצה הדיגיטלית של הסרט באפליקציית iTunes.
בינואר 2016, טים אמר כי הסרט יוקרן לראשונה בקומיק-קון 2016, וכי צוות התסריטאים נאלץ "להוסיף הרבה יותר דברים לעלילה" היות שעלילת "הבדיחה ההורגת"" לא אורכת מספיק עבור סרט אנימציה באורך מלא.
בפברואר 2016, אמן הקונספט פיל בוראסה גילה כי בשנת 2009, טים היה אמור להפיק גרסה למבוגרים בלבד (דירוג R, צפייה מתחת לגיל 17 בליווי מבוגר), אך פיתוח הסרט הופסק בעקבות פיתוח הסרט "השומרים".
באפריל של אותה שנה, אולפני חטיבת האנימציה של האחים וורנר אישרו כי "הבדיחה ההורגת" יהיה סרט האנימציה הראשון בהפקת DC קומיקס אשר דורג למבוגרים בלבד בידי איגוד הקולנוע של אמריקה.
אזכור לסיפור "הבדיחה ההורגת" מוצג במשחק "Batman Arkham Origins".
חלק מהעלילה שעוסק בבאטגירל ובפאריז פראנז הומצא במיוחד עבור הסרט ולא מופיע בקומיקס.
שיתוקה של ברברה בידי הג'וקר מוצג בפלאשבק במשחק "באטמן: ארקהם נייט" בעקבות הזיה שבאטמן חווה לאחר שנשם את גז הפחד של החדליל.
בסדרת משחקי "ארקהם", ברברה מתפקדת כאורקל מכיוון שעלילת המשחקים מתרחשת לאחר אירועי "הבדיחה ההורגת".
למרות זאת, בחבילת הרחבה לבאטמן ארקהם נייט, השחקנים יכולים בפעם הראשונה לשחק עם דמותה של באטגירל, כאשר היא ורובין מצילים את ג'יימס גורדון מפני הג'וקר והארלי קווין.
הסרט מכיל ציטוטים ישירים מהסיפור בקומיקס על פיו הסרט מבוסס, ביניהם הבדיחה של הג'וקר בסוף הסרט ונאומו בפני באטמן על טירופו של גורדון במהלך המאבק בין השניים.
באטלגראונד מידע ארגון WWE מותג(ים) סמאקדאון (2017) האירוע הראשון באטלגראונד 2013 האירוע האחרון באטלגראונד 2017
"באטלגראונד" היה אחד מאירועי השלם וצפה של ארגון ההיאבקות, ה-WWE, ושודר אחת לשנה בערוץ של ה-WWE Network.
האירוע התקיים לראשונה בחודש אוקטובר של שנת 2013. שנה לאחר מכן מתכונת אירועי השלם וצפה שונתה והאירוע עבר לחודש יולי.
בשנת 2017 האירוע הפך להיות בלעדי למותג סמאקדאון עקב פיצול המותגים.
האירוע היה אמור להיערך בשנת 2018, אך הוחלט לבטלו לאחר שה-WWE הודיעו שכל אירועי השלם וצפה שיתקיימו לאחר רסלמניה 34 יהיו בלעדיים לשני המותגים (גם Raw וגם סמאקדאון).
ורייזון סנטר דין אמברוז (א) נגד רומן ריינס נגד סת' רולינס על אליפות ה-WWE 5 באטלגראונד 2017 23 ביולי 2017 פילדלפיה, פנסילבניה וולס פארגו סנטר ג'ינדר מהאל (א) נגד רנדי אורטון בקרב כלא פנג'אבי על אליפות ה-WWE (א) - מתייחס למתאבק/מתאבקים שהגיעו לקרב כאלוף/אלופים
באטל ראפ (בעברית: קרב ראפ) הוא מופע מסורתי שבו ראפרים מעליבים ומקללים אחד את השני.
קרבות ראפ יכולים להופיע כחלק מאלבומי מוזיקה, אך לעיתים קרובות קרבות ראפ מדוקלמים בספונטניות כאשר הראפרים יופיעו באותה במה כדי להראות למי יש את השורות הטובות ביותר.
חלק מהראפרים החלו לכתוב בעיקר פעולות קרב ולהילחם בראפרים אחרים לפני שהחלו להקליט את שירם.
ראפ באטל מתואר על ידי 40 Cal בספרו How to Rap כ"חוץ-לימודי" ומשווה את זה לתחרות ההטבעות ב-NBA.
תוכניות סאטירה כגון: "מדינת הגמדים" ו"היום בלילה עם גורי אלפי" נהגו לעשות קרבות כאלה.
באטמן: איש הקרח הוא סרט גיבורי על מונפש אמריקאי משנת 1998 המבוסס על הקומיקס באטמן מבית DC קומיקס, והוא סרט ספין אוף השני לבאטמן: איש העטלף.
את הסרט ביים בויד קירקלנד ודיבבו אותו קווין קונרוי בתפקיד באטמן ומייקל אנסרה בתפקיד מיסטר פריז.
סיפור הסרט מציג את ניסיונו של מיסטר פריז לרפא את אשתו הקפואה נורה.
הסרט דובב לעברית בשם בשנת 1999.
מיסטר פריז חוטף את ברברה גורדון ומעביר אותה למתקן קידוח נפט בקוטב ומתחיל בפעולות לקראת ההשתלה בעוד שבאטמן ורובין טסים בבאטוינג על מנת לחלץ את ברברה.
במהלך העימות ביניהם גורם בטעות דר בלזון שרפה במתקן, וכאשר מיסטר פריז דורש ממנו לבצע את ההשתלה בכל אופן, בוגד בו הד"ר ונמלט אך ספינתו נמחצת תחת הריסות המתקן.
בהמשך הקרב נשברת רגלו של מיסטר פריז אך הוא אומר לבאטמן להציל את נורה אשתו ואת האינואיט הצעיר, ולאחר כך נופל לכאורה אל מותו.
באטמן והשאר נמלטים בזמן מן האסדה המתפוצצת.
בסצנה האחרונה של הסרט ניתן לראות את מיסטר פריז שבסופו של דבר שרד, יחד עם דוביו צופה מאושר בהודעת התקשורת על כך שחברת ויין אנטרפרייזס מימנה וביצעה השתלה איברים באשתו.
לאחר צאתו קיבל הסרט דירוג גבוה: באתר Rotten Tomatoes קיבל הסרט דירוג של 92%, ונחשב לסרט הטוב ביותר של באטמן עד לצאת הסרט באטמן: מתחת לברדס האדום שקיבל 100%.
במגזין TV GUIDE נכתב ש"הסרט מהנה יותר ופחות קאמפי מאשר סרט הלייב אקשן של ג'ואל שומאכר".
במגזין הוסיפו כי "על אף שזהו ללא ספק סרט ילדים, עדיין יש בו מספיק סצנות שישמרו על הצופים המבוגרים משועשעים.
היה אף תכנון להוציא המשך לסרט על באטמן עם ארקהם, שבסוף בוטל לטובת הסרט באטמן הדור הבא: שובו של הג'וקר, אך הרעיון של הסרט נוצל לטובת הסדרה המוצלחת של חברת Rocksteady באטמן: ארקהם.
באטמן: דם רע הוא סרט גיבורי על מונפש אמריקאי משנת 2016, המבוסס על הקומיקס באטמן מבית DC קומיקס.
הסרט אומנם אינו עיבוד של סיפור כלשהו מהקומיקס, אך הוא מבוסס חלקית על עלילת הלוויתן מאת גרנט מוריסון.
באטוומן נאבקת בכנופיית פושעים בגות'האם סיטי ביניהם פיירפלי, המחשמל ועוד, באטמן מגיע ונאבק במי שלכאורה מנהיג את הכנופיה אשר נקרא הרטיק, הרטיק מפוצץ חומר נפץ אשר מותקן במקום, באטמן מעיף את באטוומן אל מקום בטוח ולכאורה נהרג בפיצוץ.
שבועיים אחרי אלפרד פניוורת' המודאג שולח אות מצוקה לנייטווינג, דמיאן ויין צופה אף הוא בידיעה על היעלמותו של באטמן וחוזר לגות'אם סיטי.
קתרין קיין נפגשת עם אביה ג'ייקוב ומסבירה לו שהיא מרגישה אשמה במות הבאטמן, בעברה היא עברה טראומה כאשר נחטפה עם אמה ואחותה עבור כופר, ובחילוץ נהרגו הן בעוד היא שרדה, לאחר שניצלה על ידי באטמן משוד החליטה שלעולם לא תצטרך להינצל שוב ונהייתה לבאטוומן.
בזמן שהיא מדברת עם אביה מבחינה בבאטמוביל העוברת ברחוב ועוקבת אחריה ורואה את באטמן ורובין, היא מסיקה לפי החליפה הישנה שזהו נייטווינג ומספרת לו את מה שראתה אך אומרת שלדעתה באטמן לא נהרג.
באותו זמן הרטיק כופה על לושיוס פוקס לפתוח עבורו את הכספת בתעשיות ויין על ידי איום על בנו, נייטווינג ורובין מגיעים לשם ובקרב הרטיק הורג את המחשמל כאשר הוא מנסה להרוג את רובין, ועוזב עם השאר.
נייטווינג ובאטוומן מגיעים למקום באמצעות אות GPS שהותקן בחליפתו של רובין ונאבקים בשומרים בסיוע לוק פוקס בעל חליפת באטווינג שמגיע למקום.
הם מחלצים את באטמן ורובין מן הבסיס הקורס בעוד טליה ואנשיה נמלטים, וחוזרים לגות'אם.
לקראת הסיום, נראה ברוס תומך בדמיאן על מות אמו, סצנת הסיום של הסרט מראה את משפחת העטלף כולל באטגירל ברחובות גות'אהם.
ג'ייסון או'מרה - ברוס ויין/באטמן
איבון סטרהובסקי - קתרין קיין/באטוומן
סטיוארט אלן - דמיאן ויין/רובין
שון מאהר - דיק גרייסון/נייטווינג
גאיוס צ'ארלס - לוק פוקס/באטווינג
רובין אטקין דאונס - ג'רוויס טץ'/הכובען המטורף
הסרט זכה לביקורות חיובית ודירוגו הממוצע הוא 7.6/10, באתר Rotten Tomatoes קיבל 100% בהתבסס על 5 ביקורות.
באטמן: האביר האפל החוזר הוא סרט אנימציה אמריקאי המעבד את הרומן הגרפי האביר האפל חוזר מאת פרנק מילר.
ג'יי אוליבה ביים את הסרט, וקומיקסאים ותיקים של באטמן השתתפו בהפקה.
הסרט יצא ישירות ל-DVD בשני חלקים: החלק הראשון ב-25 בספטמבר 2012 והחלק השני ב-29 בינואר 2013. הסרט השלם יצא ל-DVD ב-8 באוקטובר 2013.
לאחר מות בן חסותו ג'ייסון טוד, התעשיין המיליארדר ברוס ויין נאלץ לפרוש מתפקיד הבאטמן.
עשר שנים מאוחר יותר, גות'אם שוב מוכה בפשע וטרור, בעיקר על ידי כנופיה המכונה "מוטנטים".
ויין בן ה-55 עדיין שומר על קשר עם המפקח הפורש ג'יימס גורדון בן ה-70 (שיודע שוויין היה באטמן), ואילו הג'וקר, אויבו המושבע של באטמן, נמצא במצב קטטוני בארקהם מאז פרישתו.
התובע המחוזי הארווי דנט עובר ניתוח פלסטי כדי לתקן את עיוות פניו, למרות הכרזתו כשפוי, הוא יורד למחתרת אחר שחרורו.
אחר היעלמותו מתפשט פשע ברחבי העיר וזיכרון מות הוריו גורם לוויין להפוך לבאטמן עוד פעם אחת.
הוא מנהל קרבות עם פושעים חמורים ומציל את קארי קלי בת ה-13, אבל נאבק עם מגבלות פיזיות שנובעות מגילו.
הציבור חלוק בתגובה לחזרתו אל הגלימה.
הפסיכולוג של דנט, ד"ר ברתולומיאו וולפר, מאשים את באטמן ביצירת הנבלים שלו.
דנט חוזר לסורו ומאיים לפוצץ בניין אם לא יקבל כופר.
באטמן מביס את אנשיו של דנט, ולומד כי הפצצה תתפוצץ בכל אופן גם אם ישולם הכופר; הוא מבין כי דנט מתכוון להתאבד.
באטמן משבית פצצה אחת, והאחרת מתפוצצת.
הוא מציל ומביס את דנט, שמסביר שהוא חושב שהניתוח הוא כישוף, ולמעשה עיוות את שני צדדיו.
קלי מתלבשת כמו רובין ומחפשת את באטמן, שתוקף התקהלות גדולה של כנופיית המוטנטים עם הבאטמוביל, שבגרסה זו היא מעין טנק.
מנהיג המוטנטים מזמין את באטמן לדו-קרב.
באטמן מחליט להוכיח לעצמו שהוא יכול לנצח ונענה לאתגר, אך מנהיג המוטנטים כמעט הורג אותו, אבל קלי מסיחה את דעתו מספיק זמן כדי שבאטמן יכניע אותו.
באטמן הפצוע חוזר אל המערה עם קלי למחאותיו של אלפרד פניוורת'.
באטמן מבין שהדרך היחידה לפרק את כנופיית המוטנטים היא להביס ולהשפיל את מנהיג הכנופיה הבריון קבל עם ועדה.
קלי מתחפשת למוטאנטית, ומפתה את הכנופיות להגיע לשפך ביוב בנהר.
במשטרת גות'אם, מנהיג המוטנטים רוצח את ראש העיר במהלך משא ומתן.
המפכ"ל גורדון משחרר במכוון את המנהיג, ונותן לו לברוח מהבניין היישר לשפכים, שם ממתין לו באטמן.
למול כל המוטנטים, באטמן נאבק בו, ובאמצעות הבוץ מאט אותו ומביסו.
התבוסה מול עיניהם גורמת למוטנטים להתפצל לקבוצות קטנות, חלק נהיה ל"בני באטמן", קבוצה אלימה הרואה בבאטמן מודל.
ניצחונו של באטמן הופך לפומבי ותושבי העיר שואבים השראה ממנו לעמוד כנגד הפשע.
גורדון פורש ומחליפה אותו אלן ינדל שרואה בבאטמן פושע.
בארקהם, דיווחי הטלוויזיה על שובו של באטמן גורמים לג'וקר להתעורר ממצבו הקטטוני.
הג'וקר מראה חרטה על העבר ומשכנע את רופאו ד"ר וולפר לאפשר לו לספר את סיפורו בתוכנית אירוח בתקשורת, ומתכנן להימלט בעזרת אבנר, איש זקן שמספק לו שפתון.
בינתיים, סופרמן, שעובד כסוכן ממשלתי ועוזר לאנשים בחשאי, מתבקש על ידי הנשיא רונלד רייגן לסיים את פעילות הבאטמן.
הנוכחות המתמשכת של באטמן משפילה את המשטרה וגורמת למפקחת יינדל לפתוח במצוד נגדו ולסופרמן להזהיר אותו אישית שיפרוש, דבר שבאטמן מתנגד לו.
הג'וקר מגיע לתוכניתו של דוד אנדוקרין בזמן שבאטמן נאבק במשטרה על גג האולפן; בזמן שהם נלחמים, הג'וקר הורג את ד"ר וולפר, ואת כל שאר הנוכחים באמצעות גז ונמלט.
הוא מוצא את סלינה קייל ומשתמש בשפתון בעל יכולת שליטה מוחית כדי לגרום לחבר קונגרס, לקרוא למתקפה גרעינית על הסובייטים לפני מותו בנפילה.
חקירתו של באטמן מובילה אותו לסלינה, שאותה הוא מוצא קשורה ולבושה כמו וונדר וומן.
קלי מבחינה בסוכריות על הרצפה, ובאטמן מסיק כי הג'וקר נמצא ביריד.
קלי הורגת בטעות את אבנר בעוד באטמן נאבק בג'וקר.
הוא מעוור את הג'וקר חלקית ומודה בכך שהוא מרגיש אשם במותם של כל קורבנותיו של הג'וקר ולכן בכוונתו לסיים זאת כעת.
בהמשך המאבק, הג'וקר דוקר את באטמן שוב ושוב, באטמן כמעט ושובר את מפרקתו של הג'וקר מול העדים, והאחרון שמח שגרם לבאטמן לאבד שליטה הג'וקר מסובב לחלוטין את צווארו ומת.
המשטרה מגיעה לבאטמן, שפצוע קשה, והוא מסתייע בקלי על מנת להימלט.
מסביב לאירועים האלו מתנהל סכסוך בין ארצות הברית לברית המועצות על האי קורטו מלטיז.
סופרמן מיירט טיל גרעיני סובייטי, אך הוא נפגע מהתפוצצות ונפצע קשה; הפיצוץ בחלל יוצר פעימה אלקטרומגנטית שמשביתה את כל החשמל בחוף המזרחי.
העיר נופלת לתוהו ובוהו, ובאטמן קלי וגורדון מנסים ככל יכולתם להחזיר את העיר לתיקנה.
באטמן משתמש ב"בני באטמן" להשליט סדר בעיר והמפקחת ינדל מודה סוף סוף כי באטמן חזק מידי ונצרך.
בעוד שאר ערי אמריקה חסרות אונים ומוצפות פשע, גות'אם הופכת לעיר הבטוחה ביותר במדינה.
הדבר מביך את הממשל, והנשיא מורה לסופרמן לעצור את באטמן סופית.
הם מחליטים להיאבק בסמטת הפשע.
סופרמן מתחרט על העבר ומבקש מבאטמן להפסיק זאת.
אך באטמן נעזר בקלי ומשתמש בטקטיקות שונות שמביאות לו יתרון.
אך לבסוף כאשר סופרמן מנצח, אוליבר קווין "החץ הירוק" יורה בו חץ קריפטונייט, שמחליש אותו קשות.
באטמן מנצל זאת ומביס את סופרמן, וטוען כי הוא בכוונה בחר קריפטונייט לא קטלני, ומתרה בו שלעולם לא ישכח כי הוא הובס ושלא יעמוד בדרכו יותר.
סופרמן מבחין באמצעות ראיית הרנטגן שלו כי פעימות לבו של באטמן הן בלתי סדירות ומהירות, ומנסה להזהיר אותו.
אך באטמן מתעלם וממשיך להכות אותו, אגב פירוט הסיבות לכך שהוא כועס עליו.
מיד לאחר מכן, באטמן קורס ומת מהתקף לב, אחוזת ויין מתפוצצת, ואלפרד קורס לצידה ומת משבץ, סופרמן מחזיק את גופתו של באטמן, ומצווה על החיילים לא להתערב.
לאחר מכן, העולם נחשף לזהותו של באטמן כברוס ווין ; כל סודותיו וכספיו נמחקים עם פיצוץ האחוזה.
כשסופרמן בא להלווייתו של ברוס ויין, הוא נותן לקלי קריצה כששומע פעימת לב קלושה מארון הקבורה של ברוס.
במערות שמתחת למערת העטלף, ברוס מגלה כי שרד את ההתקף וזייף את מותו על מנת להתכונן להמשך משימתו בצורה דיסקרטית יותר ולהילחם בממשל המושחת, כמו גם בפשע.
הוא כורת ברית עם קלי, אוליבר קווין ומנהיג צבא גרילה שמורכב מ"בני באטמן".
פיטר ולר - ברוס ויין/באטמן
אריאל וינטר - קארי קלי/רובין
דייוויד סלבי - ג'יימס גורדון
וייד ויליאמס - הארווי דנט/דו-פרצוף
די בראדלי בייקר - דון (מוטנט)
מריה קאנאלס בררה - המפקחת אלן יינדל
פאג'ט ברוסטר - לאנה לאנג
ריצ'רד דויל - ראש עיריית גות'אם
יורי לוונטל - בן של באטמן וקולות נוספים נוספים
מייקל מק'קין - ד"ר ברתולומיאו וולפר
ג'יימס פטריק סטיוארט - מורי
ג'יימס ארנולד טיילור - מר הדסון, ספוד, קולות נוספים
ברוס טים - תומאס ויין
פרנק ולקר - סגן ראש העיר סטיבנסון
גארי אנתוני ויליאמס - מנהיג המוטנטים
רוב פולסן - רוב (מוטנט)
מארק ואלי - קלארק קנט/סופרמן
רובין אטקין דאונס - אוליבר קווין/החץ הירוק
טרס מקניל - סלינה קייל
ג'ים מסקימן - הנשיא רונלד רייגן
קונאן או'בריאן - דייוויד אנדוקרין
האתר Rotten Tomatoes נתן לחלק הראשון ציון 100% בהתבסס על 5 ביקורות.
לחלק השני לא ניתן ציון מכיוון שנאספו רק 3 ביקורות, מתחת לסף.
מבקר IGN ניקל אומרסקר נתן לחלק 1 ציון 7.5 מתוך 10, ושיבח את הדיבוב והאנימציה.
הוא ציין כי מגישי החדשות בסרט אינם מתורגמים היטב למסך כשם שהיו בקומיקס, דבר שהופך אותם לחריגים במקרה הטוב.
הוא גם מתח ביקורת על המונולוג הפנימי של באטמן ועל האיכות ירודה של ההרחבות בDVD.
הוא המשיך ונתן לחלק 2 ציון 8.6 מתוך 10, שיבח איך צייר מייקל אמרסון את הג'וקר.
גיל קלרמן מהאתר Collider.com שיבח את חלק 1, ואת התיאור של ולר את הבאטמן, אך ביקר את ההרחבות ב-DVD.
ספנסר פרי מהאתר SuperHeroHype קרא לחלק הראשון "אחד הסרטים הטובים ביותר של באטמן שנעשו אי פעם", ונתן לו תשע מתוך עשר.
club נתן לחלק הראשון ציון , ואמר כי "יש קטעים שבהן עיבוד האנימציה מתעלה על הקומיקס בביצוע חזונו של מילר." קופי אאוטלו מהאתר ScreenRant נתן ל"חלק 2" 3/5 כוכבים, מבקר את המלחמה הקרה שהיא עתיקה ומשמשת הסחת דעת גדולה מן הנרטיב של הסרט".
חלק 1 היה מועמד לפרס גלגל הזהב עבור עריכת סאונד הטובה ביותר לסרט אנימציה.
באטמ תקשורת מתקדמת בע"מ היא חברה ישראלית העוסקת בפיתוח וייצור מערכות תקשורת ומכשור רפואי לבדיקות מעבדה רפואית.
מניות החברה נסחרות ב וב.
בין השנים 1999 ל-2002 שימש בנימין נתניהו יועץ לחברה, בעת שג'ורג' סורוס היה בין בעלי מניותיה.
החברה הוקמה ב-1992 על ידי צבי מרום וגרשון ברס בשם באטמ (ברס אדוונסד טכנולוג'י מרום - Beres Advanced Technologies Marom).
גרשון ברס, בן למשפחה ותיקה מראשון לציון, היה יבואן של כבלי תקשורת, רכיבים פסיביים וציוד קצה של מערכת תקשורת (באמצעות חברת "ג.
ברס שיווק בע"מ"), שהכיר את צבי מרום לאחר ששימש כשמרטף לילדיו והיה לבן בית אצלו.
ששירת כמהנדס סטי"ל בחיל הים, עבד כראש פרויקט במרכז לטכנולוגיה חינוכית, אך לא היה מרוצה מעבודתו וברס הציעה לו להקים חברה משותפת בה יחזיק מרום 49% מהמניות.
החברה עסקה בייבוא שנאים זעירים לתקשורת נתונים וכשהיצרן האמריקאי החליט להעלות את מחיר מוצריו, מרום וברס החליטו להתחיל לייצר את אותם מוצרים בעצמם, במקביל השלים מרום תואר דוקטור לרפואת שיניים באוניברסיטת תל אביב, אך מעולם לא עסק בתחום.
לצורך כך הקימו את באטמ, שייצרה את שנאים ורכזות לתקשורת נתונים.
הרכיבים נרכשו בטאיוואן ובארצות מזרח אסיה אחרות, ולאחר שינויים שבוצעו בהם הם נמכרו הלאה, כמוצרים של באטמ.
עבודת הייצור בוצעה במחסן של חברת "ג.
ברס" בפתח-תקוה, בעיקר על ידי עולים חדשים מברית-המועצות לשעבר, שקיבלו שכר מינימום.
המוצרים זכו להצלחה, החברה גדלה והייתה רווחית.
את שנת 1995 סיימה עם מחזור מכירות של 7.6 מיליון דולר ורווח נקי של 2.6 מיליון דולר.
ב-1994 ביקש גרשון ברס להנפיק את החברה בבורסה ולממש את השקעתו.
אך באותה שנה ארעה המפולת השנייה בחומרתה בשוק ההון הישראלי ולא התאפשר להנפיק את החברה במחיר אטרקטיבי בבורסה בתל אביב.
לכן הוחלט להנפיק את החברה בלונדון בבורסת AIM (בורסת משנה של הבורסה לניירות ערך בלונדון המאפשרת לחברות קטנות יותר להנפיק מניות עם מערכת רגולציה גמישה יותר, שהוקמה ב-1995, בין השאר במטרה למשוך חברות הזנק).
במסגרת ההנפקה ביולי 1996, הצליחה באטמ לגייס 12.5 מיליון דולר, לפי שווי חברה של 60 מיליון דולר באמצעות בית ההשקעות "שור קפיטל" הלונדוני.
לתפקיד יושב ראש באטמ מונה דייוויד גולדמן מייסד חברת התוכנה הבריטית סייג'.
במהלך שנת 1998 החליט ברס למכור את כל מניותיו ולעזוב את החברה.
דייוויד גולדמן יושב ראש החברה, ג'ורג' סורוס ומספר גופים מוסדיים רכשו את חבילת המניות של ברס תמורת 28 מיליון דולר.
בועת הדוט-קום הביאה להמשך העלייה במחיר המנייה ובנובמבר 1999 גייסה בלונדון כ-200 מיליון דולר בהנפקת כ-10% ממניותיה לפי שווי שוק של 2 מיליארד דולר.
בפברואר 2000 הודיעה על רכישתה של חברת "טלקו סיסטמס" , יצרנית אמריקאית של ציוד גישה ותמסורת, תמורת 326 מיליון דולר.
בעת שהמניה נסחרה אז לפי שווי שיא של ארבעה מיליארד דולר.
מרבית העסקה, כ-260 מיליון דולר, בוצעה במזומן בכספי ההנפקה האחרונה, ויתרתה, כ-66 מיליון דולר, במניות באטמ.
בעקבות רכישת "טלקו סיסטמס" הכנסות החברה גדלו בשנת 2000 ל-91.9 מיליון דולר מ-26.9 מיליון דולר ב-1999, והרווח התפעולי גדל ל-8.4 מיליון דולר.
לאחר התפוצצות בועת הדוט-קום ירדו הכנסות החברה בצורה משמעותית.
בשנת 2002 הן ירדו בכ-41% לעומת הכנסותיה ב-2001, והסתכמו בכ-48.66 מיליון דולר, והכנסותיה בשנת 2003 ירדו בכ-24% והסתכמו בכ-37.1 מיליון דולר.
שווי שוק של החברה לשפל של כ-80 מיליון דולר.
רק בשנת 2005 חזרו הכנסות החברה לצמוח, אך הפסדיה הצבורים הגיעו לכ-350 מיליון דולר.
בשנת 2008 הכריזה על כניסה לתחומי פעילות נוספים, בנוסף למוצרי תקשורת והחזקתה העיקרית, חברת "טלקו סיסטמס", ביניהם ציוד רפואי.
בשנת 2012, נרשמו מניות החברה למסחר בבורסה לניירות ערך בתל אביב באמצעות רישום כפול, לאחר כשנתיים וחצי נמחקו מהמסחר בתל אביב.
ביולי 2019 שוב נרשמו למסחר בתל אביב.
ב-27 בפברואר 2020, הודיעה החברה שחברת הבת שלה באיטליה פיתחה ערכת אבחון לווירוס קורונה.
הערכה נבחנה על ידי מספר מעבדות מרכזיות ובתי חולים, יכולתה לאבחן את הווירוס אומתה, והיא החלה בייצור הערכה במתקן הייצור שלה ברומא.
ב-19 במרץ 2020 הודיעה שהיא מפתחת ערכת אבחון ביתית לווירוס בשיתוף עם חברת "נובה מד" מירושלים.
באוקטובר 2022, צבי מרום, המייסד והמנכ"ל של החברה הודיע על פרישתו מניהול החברה, ומעבר לתפקיד דירקטור.
באוקטובר 2025 מכר מרום את כל מניותיו בחברה, המהוות 22% ממנה, לבאטמ עצמה תמורת פעילותה בתחום הפצת מוצרי דיאגנוסטיקה ברומניה.
במשך השנים השקיעה באטמ במספר תחומי פעילות וחברות הזנק שונות:
שירון תקשורת לוויינים - באוקטובר 1997 רכשה 20% ממניות החברה שעסקה בייצור ושיווק של מערכת תקשורת לוויינית דו-כיוונית לאינטרנט ומכרה אותם בנובמבר 2000.
במרץ 2000 רכשה 50% ממניות חברת אלדור מקבוצת טלדור וב-2004 מכרה אותם תמורת מניות בחברת האם.
באוגוסט 2000 רכשה חלק מהפעילות של חברת Eznia האמריקאית תמורת כ-6 מיליון דולר.
כמו כן רכשה %20 מיצרנית מתגים טייוואנית ב-5 מיליון דולר.
בינואר 2008 רכשה את חברת ההזנק רזולוט הישראלית (Resolute) תמורת כ-2 מיליון דולר, אחרי שמהקמתה הושקעו בה כ-30 מיליון דולר.
במרץ 2009 רכשה את חברת ג'איינט סטפס הישראלית המפתחת תוכנה לטלפונים סלולריים.
בשנת 2008 נכנסה לתחום המכשור הרפואי לאחר שרכשה חברה איטלקית המייצרת ציוד לבדיקות מעבדה.
בשנת 2016 רכשה חברה הונגרית המפתחת ומפיצה מכשור אנליטי.
באטמ גם החזיקה בחברת בת ישראלית בשם "כט טכנולוגיות", שטענה כי פיתחה מכונה ניידת לטיפול בעופות נגועים עבור ענף הלול.
ב-2017 רכש קיבוץ בארות יצחק את המכונה אך היא לא פעלה כמובטח.
הקיבוץ תבע את "כט טכנולוגיות" בטענה שהחברה הציגה מצגי שווא כוזבים ומעולם לא הייתה בידה הטכנולוגיה שהציגה.
בספטמבר 2025 זכה הקיבוץ בתביעה בסך 12 מיליון שקל.
Unlimited - באטמ הייתה שותפה במיזם התקשורת לפריסת סיבים אופטיים על גבי רשת החשמל של חברת החשמל.
ביולי 2008 רכשה את חברת ויג'ילנט טכנולוג'י (Vigilant Technology) הישראלית (לשעבר אדיורון) תמורת 2 מיליון דולר.
חברה שהוקמה ב-1999 וסיפקה פתרונות הקלטה ואחזור של צילומי וידאו לצורכי אבטחה, גייסה כ-5.5 מיליון דולר ממשקיעים פרטיים ב-2002, וגייסה 18 מיליון דולר, לפי שווי חברה של 43 מיליון דולר, בבורסת לונדון ב-2005.
NG Soft - בית תוכנה שהיה בבעלותה של באטמ, העוסק בפיתוח אתרי אינטרנט, אפליקציות סלולריות, מערכות משובצות מחשב וממשק משתמש, נמכר בינואר 2021.
באטמן: האש הוא סרט גיבורי על מונפש אמריקאי משנת 2019, המבוסס על קשת סיפור קומיקס באותו שם בחוברות באטמן מבית DC קומיקס.
הסרט הוא השלושה עשר ביקום האנימציה של DC והשלושים וחמש בסך הכל בסרטי האנימציה המקוריים של DC.
הסרט מתרחש אחר אירועי שלטון הסופרמן ועוקב אחר התמודדותו של באטמן עם אויב חדש בשם האש שמכיר את כל סודותיו.
באטמן מביס את ביין לאחר שחטף ילד, ופוגש את ליידי שיווה שמתריעה אותו על כך שזר טבל בבורות לזרות', ומבקשת את עזרתו בזיהויו, לאחר מכן במהלך מרדף אחר קאטוומן, באטמן נורה בהפתעה ונפצע קשה.
תומאס אליוט ידידו מנוער של ברוס ויין מטפל בו עד לריפויו, לאחר שובו של באטמן ללחימה בפשע, הוא במערכת יחסים עם סלינה קייל ובהמשך חושף לה את זהותו.
לאחר התמודדות עם סופרמן הנתון לשליטה מוחית של פויזן אייבי, שומע ממנה באטמן כי נבל בשם האש עומד מאחוריה.
במהלך דייט עם סלינה קייל בחברתו של תומאס אליוט, הארלי קווין מנסה להתנקש בחיי ברוס, ותומאס נרצח, באטמן מניח כי הג'וקר הוא הרוצח וכמעט חונק אותו למוות, לאחר מכן במהלך הלווייתו של אליוט מסיק ברוס כי הג'וקר חף מפשע וכי האש יודע את זהותו.
לאחר סיכול שוד של הרידלר מתעמת באטמן עם האש, אך אינו מצליח לתפוס אותו, לאחר מכן במהלך חקירתו של הרידלר בארקהם אסיילום, הוא מגלה כי הוא פני חימר, והאש הוא למעשה איש החידות.
באותו זמן נייטווינג וקאטוומן מתעמתים עם הדחליל, וקאטוומן נחטפת על ידי האש למפעל בבעלותו.
באטמן מגיע אף הוא למפעל ומתעמת עם האש, האש מגלה כי לאחר שטבל בבור לזרות', גילה את זהותו של באטמן וטווה תוכנית להריסת חייו, הוא מביס את באטמן אך בעזרת קאטוומן הוא מובס, באטמן מנסה להצילו אך קאטוומן מונעת ממנו והאש נופל אל מותו.
לאחר מכן מחליטה קאטוומן להיפרד מבאטמן עקב אי יכולתה להסתדר עם הקוד האתי שלו, שניהם מכירים כי כעת אין ביכולתם לנהל מערכת יחסים ואולי יום אחד יעשו זאת.
מדובבדמותג'ייסון או'מרהברוס ויין/באטמןג'ניפר מוריסוןסלינה קייל/קאטוומןג'רי אוקונלקלארק קנט/סופרמןרבקה רומייןלויס לייןפייטון רוי ליסטברברה גורדון/באטגירלונסה ויליאמסאמנדה וולרטרה סטרונגכתבתפייטון ליסטפמלה אייסלי/פויזן אייבימורי סטרלינגתומאס אליוטריין וילסוןלקס לות'רשון מאהרדיק גרייסון/נייטווינגברוס תומאסג'יימס גורדוןסטיוארט אלןדמיאן ויין/רוביןג'יימס גארטאלפרד פניוורת'ג'פרי ארנדאדוארד ניגמה/איש החידות/האשג'ייסון ספיסאקהג'וקראדם גיפורדבייןסאצ'י אלסיוליידי שיווההינדן וולץ'הארלי קווין
ביולי 2018 פרסמה DC קומיקס כי באטמן: האש יעובד לסרט בסדרת האנימציה שהחלה בשנת 2014.
במרץ 2019 הוכרז כי ג'ייסון אומרה, ג'רי אוקונל, רבקה רומיין, ריאן וילסון, שון מאהר, ברוס תומאס, ונסה ויליאמס וסטיוארט אלן יחזרו לדובב את הדמויות מסרטים הקודמים, בנוסף לג'ניפר מוריסון, פייטון ליסט, וג'פרי ארנד.
הסרט הוקרן בהקרנת בכורה ב-19 ביולי 2019 בקומיק-קון, סן דייגו, הופץ במכירה דיגיטלית ב-20 ביולי, ויצא בעותקים פיזיים ב-6 באוגוסט 2019.
האש היא קשת סיפור, שפורסמה בחוברות הקומיקס באטמן ביקום DC על ידי חברת DC קומיקס, והיא נמשכה לאורך שתים עשרה חוברות בין אוקטובר 2002 לספטמבר 2003. את הסיפור כתב ג'ף לוב, וג'ים לי אייר אותו.
הסיפור מתאר מטריד מסתורי בשם האש שמתכוון לפגוע בבאטמן מרחוק.
הסיפור כולל הופעות אורח רבות של הנבלים של באטמן, חברי משפחת העטלף, ואף הברית בינו לבין סופרמן.
הסיפור בוחן גם את הפוטנציאל הרומנטי בין באטמן לקאטוומן.
"האש" פורסם בגיליונות חודשיים בקומיקס באטמן, 608–619 (אוקטובר 2002 – ספטמבר 2003) על ידי DC קומיקס.
הגיליון הראשון של הקשת זכה להצלחה ודורג ראשון ב-300 הקומיקסים המובילים בחודש אוקטובר 2002, עם כ-113,061 מכירות מוזמנות מראש.
מאוחר יותר הוא נאסף לשני כרכים בכריכה קשה וכריכה רכה, ומאוחר יותר DC קומיקס שחררה את קשת הסיפור בכרך אחד באוגוסט 2009. מהדורת כריכה קשה בה מוצגות יצירות האמנות של ג'ים לי בשלב העיפרון, שוחררה תחת הכותרת Batman: Hush Unwrapped Deluxe Edition, ב-22 בפברואר 2011.
באטמן מציל ילד שנחטף על ידי קילר קרוק, אך קאטוומן גונבת את כספי הכופר.
בשעה שבאטמן מסתובב בעיר גות'אם במרדף אחריה, וו האחיזה שלו נחתך והוא נופל ארצה, ושובר את גולגולתו.
הוא כמעט נהרג על ידי קבוצת עבריינים לפני שהוא ניצל על ידי הציידת.
המשרת שלו, אלפרד פניוורת', פועל בהתאם להוראותיו ומזמין את חבר ילדותו, תומאס אליוט, כיום מנתח מוח ידוע.
ד"ר אליוט מסיר את שברי הגולגולת ממוחו של ברוס.
באטמן מתאושש ומגלה כי פויזן אייבי השתמשה בקאטוומן כדי לגנוב את הכופר, ולקחה אותו ממנה.
קאטוומן זועמת על כך שאייבי השתלטה עליה מוחית.
באטמן מציל אותה ממוות וקושר איתה קשר רומנטי.
הוא מחליט לסמוך על קאטוומן ומגלה לה את זהותו כברוס ויין.
באטמן מאפשר לקילר קרוק להימלט מארקהם, כך שיוכל לעקוב אחריו.
קרוק מוביל את באטמן לחממה נטושה של אייבי.
אך לפני שהוא יכול לחקור את קילר קרוק, הוא נלכד.
באטמן וקאטוומן עוקבים אחר פוייזן אייבי למטרופוליס.
שם הם מגלים שאייבי השתלטה על סופרמן, והיא מצווה עליו להרוג את באטמן.
באטמן מבחין כי סופרמן מתנגד בתת-המודע להשפעתה של אייבי, ומרסן את עצמו בניסיונותיו להרוג את באטמן.
באמצעות מגוון אמצעי לחימה, כולל רימוני פלאשבנג, קול היפר-סוניק, זרם חשמלי וטבעת קריפטונייט שהפקיד בידו סופרמן, באטמן מעכב את סופרמן בזמן שקאטוומן משליכה את לויס ליין מבניין הדיילי פלאנט.
סופרמן משתחרר משליטתה של אייבי כדי להציל את לויס, והוא ובאטמן לוכדים אותה.
מאוחר יותר, בגות'אם סיטי, ברוס ויין, סלינה קייל, לזלי תומפקינס וד"ר אליוט צופים באופרה ליצנים, שעה שהארלי קווין מבצעת שוד בתיאטרון.
במהלך המאבק, נראה כי ד"ר אליוט נורה למוות על ידי הג'וקר.
באטמן בזעמו מכה בג'וקר מתוך כוונה להורגו.
בעודו נזכר בכל המוות והכאב שגרם הג'וקר לידידיו של באטמן, הוא מכה גם בהארלי ואף בקאטוומן בניסיונם לעצרו.
הוא כמעט חונק אותו למוות, אך נעצר בעקבות שכנועיו של מפקח המשטרה ג'יימס גורדון.
דיק גרייסון חוזר לגות'אם להלווייתו של אליוט.
באטמן שח לו על חשדותיו כי יש מוח כלשהו שעומד מאחורי כל הנבלים שמתנהגים באופן מוזר.
מאחורי הקלעים מגיח אדם שפניו חבושות, ונראה כי הוא מתזמר את העלילה, הוא מתכנה בשם האש.
לאחר סיכול שוד של איש החידות, נייטווינג ובאטמן מגלים ראיות לקשר של ראס-אל-גול למתרחש.
באטמן חוטף את בתו, טליה, ומניח אותה תחת שמירתה של קאטוומן.
באטמן מאתר את ראס וחושף מפיו כי מישהו בעברו טבל בבור לזארוס, בעל היכולת לרפא ולהחיות מתים.
בינתיים קאטוומן מנוצחת בידי ליידי שיווה שנשלחה לחלץ את טליה, אך טליה גורמת לה לאבד את הכרתה ומצילה את קאטוומן.
בהמשך באטמן חוזר לגות'אם ומוצא את קאטוומן מותקפת בידי הציידת שלוקה בהזיות.
הוא מסייע לה לשתק אותה ונאבק מיד לאחר מכן בדחליל שגרם לה להזות.
בבית הקברות הוא מגלה שהרובין הנוכחי, טים דרייק, נחטף בידי קודמו ג'ייסון טוד, שלמעשה מת מספר שנים קודם לכן במאורעות מוות במשפחה.
לאחר מאבק בטוד, הוא מתגלה כפני חימר שהתחזה לו.
לאחר מכן במהלך בדיקה במערה, מוצא באטמן מכשיר זר בתוך המחשב שלו.
הוא פונה להיפגש עם הטכנאי האמין שלו, הארולד.
הוא קובע עמו פגישה לאחר שנעדר מאז מאורעות שטח הפקר.
הארולד מודה שמראהו המעוות טופל בתמורה למכשיר, אך הוא נורה ונהרג על ידי האש לפני שהוא חושף את שמו.
תומאס אליוט מתגלה כיורה וכפנים שמאחורי התחבושות (בהמשך מובן כי פני חימר התחזה לאליוט בעת שנורה באופרה).
אליוט נטר טינה למשפחת ויין עוד מאז שאביו של באטמן, ד"ר תומאס ויין, הציל את חיי אמו של אליוט לאחר תאונת דרכים.
אליוט חיבל ברכב הוריו כדי לזכות בירושה, והאשים את אביו של ברוס, שלא אפשר לתוכניתו להצליח.
במהלך עימותם, אליוט נורה על ידי הארווי דנט הבריא, ונופל למים, אך באטמן אינו מספיק לחשוף את פניו ומניח שמדובר בתומאס אליוט.
באפילוג לאחר עימותו עם אליוט, באטמן מגלה כי המוח האמיתי מאחורי הקונספירציה הוא איש החידות.
הוא השתמש בבור לזרוס כדי להחלים ממחלה סופנית, ובשהותו בבור, הסיק כי זהותו של באטמן היא ברוס ויין.
לאחר שפנה להציע לתומאס אליוט תרופה למחלת אמו (בור לזרוס), במקום זאת העדיף אליוט לקשור קשר נגד ויין.
איש החידות היה גם הנבל היחיד שבאטמן לא האמין שפעל באופן יוצא דופן במהלך כל הסאגה; השוד שעצר באטמן היה אופייני למדי לאיש החידות באותה תקופה.
הוא גם אומר לו שהוא ואליוט התייחסו לעלילה כעלילת ה"האש".
עוד הוא מגלה שהוא יודע את זהותו של באטמן כויין, אך באטמן לא נבהל מכיוון שחידה שכל אחד יודע את תשובתה תהיה חסרת ערך עבור ניגמה.
בנוסף, באטמן מזהיר אותו כי אם יחשוף את סודותיו, הוא יחשוף כי איש החידות השתמש בבור לזרוס של ראס-אל-גול, ויהיה צפוי לנקמת ליגת המתנקשים.
בסצנת הסיום נפגשים באטמן וקאטוומן.
הוא ממשיך שלא להאמין בה ואינו בטוח שהיא לא הייתה מודעת לסיפור יותר ממה שהודתה.
בזמן שהיא מנסה לנחם אותו, קאטוומן אומרת לו שלא בכוונה "האש", שניות לפני שניסתה לנשק אותו, מה שמעורר תגובה קשה מצד באטמן, שמאלצת אותה לסיים את הקשר.
לפני שהיא עוזבת, היא אומרת שלא אכפת לה שמערכת היחסים ביניהם התחילה בעקבות כישוף.
זה עבד בגלל מי שהם, ויום אחד הוא ילמד לסמוך עליה.
באטמן גם חושב שזה אכן ייתכן "יום אחד".
ב-IGN Comics דורגו שני הכרכים של באטמן: האש כמספר 10 ברשימת 25 הרומנים הגרפיים הגדולים ביותר של באטמן, ואמרו כי "יש כמה רגעים בלתי נשכחים באמת" ו"יצירות האמנות של ג'ים לי לא יאומנו ".
כל סיפור נאסף בשני כרכים ובהמשך לכרך אחד.
ב -1 במרץ 2007, המפיק אלן ברנט הצהיר כי הם ניסו לעבד את קשת הסיפור "באטמן: האש" לפרק "שמועות" של "הבאטמן".
עם זאת, בסיום, מנהלי די.סי שכנעו את צוות ההפקה שלא להשתמש בהאש לפרק ובמקום נוצר הנבל המקורי שמועה, שדיבב רון פרלמן.
בשנת 2010, כשברוס טים נשאל אם סרט על באטמן: האש יצא בעתיד כחלק מסרטי האנימציה המקוריים של DC, הוא הצהיר כי כמו באטמן: ליל כל הקדושים הארוך, קשת הסיפור טובה יותר לקומיקס מאשר לסרט, אבל באטמן: האש יכול לשמש גם כסדרת טלוויזיה.
לאחר קבלת הפנים המוצלחת של באטמן נגד דרקולה, המפיק ג'ף מטסודה ניסה לעשות סרט שני של הבאטמן שכותרתו באטמן נגד האש.
הסרט היה אמור לכלול גם הופעות של הג'וקר, קאטוומן, פני חימר, הפינגווין, מיסטר פריז ואיש החידות.
עם זאת, הפרויקט מעולם לא יצא לפועל.
גם קווין קונרוי וגם מארק המיל בקשו ליצור סרט באטמן: האש.
ב־20 באוגוסט 2017, קונרוי הצהיר שאף על פי שהתוכניות לבצע עיבוד טרם החלו, הוא ישמח לעשות זאת.
ביולי 2018 הוכרז על עיבוד לסרט אנימציה של הסיפור, הסרט מבוסס ברובו על הקשת אך כולל בתוכו שינוי של מספר חלקים מהעלילה, כשהמרכזי שבהם הוא העובדה שדמות האש האמיתית אינה דוקטור אליוט אלא איש החידות.
באטלגראונד (2014) הפוסטר הרשמי של האירוע בכיכובו של בריי וויאט מידע ארגון WWE תאריך 20 ביולי 2014 עיר טמפה, פלורידה אולם טמפה ביי טיימס פורום מספר צופים 12,000 שיר (י) הנושא "Jungle " בביצוע X Ambassadorsו-Jamie N Commons סדרת אירועי שלם וצפה של ה-WWEכסף בבנקבאטלגראונד(2014)סאמרסלאם סדרת אירועי באטלגראונד2013באטלגראונד(2014)2015
באטלגראונד (2014) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע נערך ב-20 ביולי 2014, באולם טמפה ביי טיימס פורום שבטמפה, פלורידה.
האירוע היה האירוע השני בסדרת אירועי באטלגראונד.
בקרב המרכזי, ג'ון סינה ניצח את קיין, רנדי אורטון ורומן ריינס בקרב מרובע ושמר על אליפות ה-WWE העולמית במשקל כבד.
עוד ברשימת הקרבות, המיז ניצח בקרב באטל רויאל וזכה באליפות הבין יבשתית, והאוסוס (ג'יי אוסו וג'ימי אוסו) ניצחו את משפחת וויאט (אריק רואן ולוק הארפר) בקרב 2 מתוך 3 הכרעות ושמרו על אליפות הזוגות של ה-WWE.
שיעור הקנייה של האירוע בטלוויזיה היה 99,000 (לא כולל צפיות דרך ערוץ ה-WWE Network), נתון נמוך משיעור הקנייה של אירוע פייבאק של השנה הקודמת אשר עמד על 114,000.
באירוע כסף בבנק, ג'ון סינה ניצח בקרב הסולם על אליפות ה-WWE העולמית במשקל כבד כדי להפוך לאלוף ה-WWE העולמי במשקל כבד בפעם ה-15 בקריירה שלו.
לילה לאחר מכן בפרק של התוכנית Raw, טריפל H קבע שסינה יגן על תוארו באירוע באטלגראונד בקרב מרובע נגד רומן ריינס, קיין ורנדי אורטון.}
ב-30 ביוני בפרק של התוכנית Raw, AJ לי חזרה ל-WWE, ניצחה את פייג' וכתוצאה מכך זכתה באליפות הדיוות.
ב-11 ביולי בפרק של התוכנית סמאקדאון, נקבע ש-AJ לי תגן על תוארה נגד פייג' באירוע באטלגראונד.
ב-30 ביוני בפרק של התוכנית Raw, דווח שבאד ניוז בארט ספג פציעה במהלך הפרק של התוכנית סמאקדאון ב-27 ביוני, כשהוא הושלך אל מעקה הבטיחות על ידי ג'ק סוואגר.
בעקבות זאת, הוא נאלץ לוותר על האליפות הבין יבשתית.
מייקל קול הודיע שכתוצאה מהיעדר אלוף מכהן, יתקיים באירוע באטלגראונד קרב באטל רויאל אשר יקבע את האלוף הבין יבשתי החדש.
באותה התוכנית, סזארו, קאלי הגדול, קופי קינגסטון ודמיאן סנדאו נוספו לקרב הבאטל רויאל.
ב-1 ביולי בפרק של התוכנית Main Event, דולף זיגלר, רוב ואן דאם, רייבאק, קורטיס אקסל וביג אי נוספו גם הם לקרב.
שלושה ימים לאחר מכן בפרק של התוכנית סמאקדאון, אלברטו דל ריו ובו דאלאס נוספו לקרב.
ב-7 ביולי בפרק של התוכנית Raw, פאנדנגו ושיימוס היו השניים הנוספים, כששבוע לאחר מכן בתוכנית, סין קארה, המיז, טייטוס אוניל, אקסבייר וודס, זאק ריידר, הית' סלייטר, R-טרות', אדם רוז ודייגו נוספו לקרב.
באירוע באטלגראונד, נודע שבאד ניו בארט יעניק את חגורת האליפות הבין יבשתית למנצח בקרב הבאטל רויאל.
ב-16 ביולי, סנדאו ורוז הוסרו מרשימת המשתתפים בקרב הבאטל רויאל.
לעומת זאת, ארבעה ימים לאחר מכן, סנדאו הוחזר לקרב, בעוד שפאנדנגו הוסר ממנו.
רוב ואן דאם לא הופיע בקרב עקב פציעה.
ב-30 ביוני בפרק של התוכנית Raw, כריס ג'ריקו חזר ל-WWE, אך תקף את משפחת וויאט, ב-8 ביולי, נקבע שג'ריקו יתמודד מול מנהיג הקבוצה, בריי וויאט באירוע באטלגראונד.
לאחר האירוע כסף בבנק, אלופי הזוגות של ה-WWE, האוסוס (ג'יי אוסו וג'ימי אוסו) המשיכו בפיוד שלהם נגד חברי קבוצת משפחת וויאט, אריק רואן ולוק הארפר.